### OBČINSKI SVET

Številka: 032-0004/2022

Datum:22.12.2022

## Z A P I S N I K

**2. redne seje Občinskega sveta Občine Prevalje, ki je bila dne 22. decembra 2022, ob 17. uri, v Mali dvorani Družbenega doma na Prevaljah, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16, 48/16, 5/2018 in 48/2019) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
			2. Potrditev dnevnega reda 2. redne seje.
			3. Pregled in potrditev zapisnika 1. redne seje.
			4. Predlog Proračuna Občine Prevalje za leto 2023 – v skladu s 93. členom Poslovnika Občinskega sveta Občine Prevalje.
			5. Predlogi Komisije za mandatna vprašanja, volitve in imenovanja:

 a. Imenovanje članov Nadzornega odbora Občine Prevalje.

 b. Imenovanje članov delovnih teles Občinskega sveta Občine Prevalje.

 c. Imenovanje članov Sveta za preventivo in vzgojo v cestnem prometu.

 d. Imenovanje predstavnika lokalne skupnosti v Svetu Doma starejših Na Fari.

6. Pobude in vprašanja.

7. Razno.

Seje so se udeležili člani občinskega sveta:

1. Rafael ŠKUFCA,
2. Bernard PAČNIK,
3. mag. Martina RIBIČ,
4. David KAVTIČNIK,
5. Andrej STERMEC,
6. Ivan BACKOVIĆ,
7. Zdravko FAJMUT,
8. Ožbej PORI
9. Stašo LODRANT,
10. Tatjana LADINEK,
11. Matej PEČNIK,
12. Urban ŠUMAH,
13. Bogdan PUPAVAC,
14. Aleksander RISTIČ,
15. Boštjan GORENŠEK,
16. Štefan PERŠAK,
17. Liza KOŽAR.

Opravičeno odsotni: /.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 17 občinskih svetnikov.

**Občinski svet Občine Prevalje ugotovi, da je 2. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 2. REDNE SEJE**

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

1. **Ugotovitev sklepčnosti.**
2. **Potrditev dnevnega reda 2. redne seje.**
3. **Pregled in potrditev zapisnika 1. redne seje.**
4. **Predlog Proračuna Občine Prevalje za leto 2023 – v skladu s 93. členom Poslovnika Občinskega sveta Občine Prevalje.**
5. **Predlogi Komisije za mandatna vprašanja, volitve in imenovanja:**

 **a. Imenovanje članov Nadzornega odbora Občine Prevalje.**

 **b. Imenovanje članov delovnih teles Občinskega sveta Občine Prevalje.**

 **c. Imenovanje članov Sveta za preventivo in vzgojo v cestnem prometu.**

 **d. Imenovanje predstavnika lokalne skupnosti v Svetu Doma starejših Na Fari.**

**6. Pobude in vprašanja.**

**7. Razno.**

***K tč. 3***

**Pregled in potrditev zapisnika 1. redne sejE**

Župan poda točko v razpravo.

David Kavtičnik pove, da je v zapisniku napačno zapisan njegov naslov.

Drugih pripomb na zapisnik ni bilo.

Župan poda zapisnik z upoštevano pripombo na glasovanje.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP 2/1:**

**Občinski svet Občine Prevalje sprejme Zapisnik 1. redne seje Občinskega sveta Občine Prevalje.**

***K tč. 4***

**PREDLOG PRORAČUNA OBČINE PREVALJE ZA LETO 2023 – V SKLADU S**

**93. ČLENOM POSLOVNIKA OBČINSKEGA SVETA OBČINE PREVALJE**

Uvodno obrazložitev je podala Veronika Šart, ki je povedala, da je Občina Prevalje pristopila k pripravi proračuna za leto 2023 že v mesecu oktobru in v skladu z Zakonom o javnih financah izdala Navodila in obvestila za pripravo proračuna Občine Prevalje za leto 2023 in jih posredovala posrednim in neposrednim uporabnikom proračuna (javnim zavodom, komunalnim podjetjem, KS,..). Pove, da je Predlog proračuna pripravljen na podlagi finančnih planov ter da upoštevana veljavna zakonodaja ob pripravi predloga Proračuna za leto 2023. S strani Ministrstva za finance je občina prejela predhodne podatke za izračun primerne porabe, dohodnine, finančne izravnave in višino prihodkov za uravnoteženje razvitosti občin za leto 2023 in doda, da je upoštevana višina povprečnine 700,00 EUR. Nadaljuje, da je bilo gradivo za prvo obravnavo prejeto v zakonitem roku, in sicer tako splošni in posebni del proračuna, Načrt razvojnih programov 2023-2026, Obrazložitev proračuna, Načrt prodaje in nakupov premoženja, kadrovski načrt in podrobne priloge sofinanciranja projektov. Strne, da so upoštevana izhodišča za 1. Nadaljevanje že začetih projektov v letu 2022 (Ureditev ceste G2-112/1255 Prevalje-Ravne – skozi Prevalje, Plazovi: Kot-leše faza II, Športni kompleks - Koroški plezalni center in park Jezero, Kanalizacija v aglomeraciji Leše, Energetska prenova stavbe Družbeni dom, Medgeneracijsko povezovanje v Mežiški dolini- projekt LAS, Okolju prijazna Mežiška dolina- projekt LAS, Skupaj za varni jutri- projekt LAS, Uravnoteženje vodovodnega sistema v MD. II. faza, Koncesija GJS – obnova cest, Občina po meri invalidov, 2. Materialni stroški povečanje za indeks 103 in 3. Načela iz Zakona o javnih financah (zakonitost, gospodarnost in učinkovitost). Povzame tudi nove projekte v predlogu proračuna za leto 2023, in sicer (Plazovi; plaz cesta Kralov križ-Povhov križ -Spodnja Jamnica, Kot-Leše III.faza, Prizidek vrtec Prevalje in Obnova ulice 4. Pod Gonjami).

Zaključi, da so skupni prihodki predloga proračuna 12.848.953 EUR, ki so sestavljeni iz tekočih prihodkov, davčni in nedavčnih prihodkov, kapitalskih prihodkov, prejetih donacij in transfernih prihodkov in prejeta sredstva iz EU in iz drugih držav. Skupaj odhodki znašajo 15.118.406 EUR, ki so sestavljeni iz tekočih odhodkov, tekočih transferov, investicijskih odhodkov in investicijskih transferov. Razlika med prihodki in odhodki je primanjkljaj 2.269.453 EUR, ki se poveča še z dokapitalizacijo v višini 153.430 EUR in pokrije z zadolževanjem v višini 2.018.000 EUR za investicije in poveča za odplačila dolga in preostanka sredstev iz leta 2022 v višini 800.000 EUR. Tako da je predlog proračuna usklajen. Pove, da je predlog proračuna za leto 2023 investicijsko naravnan, od katerih je največja investicija projekt Koroški plezalni center in park Jezero in projekt Uravnoteženje vodovodnega sistema v MD II. faza in projekt Ureditev ceste G2-112/1255 Prevalje -Ravne).

Župan pove, da upa, da bo občina tekom javne razprave lahko predlagala nove projekte, ki so bili v lanskem letu prijavljeni na plazove, to je Lokovica – Gradišnikov most, Godčeva raven – Rašišnik in Leški most- Rednak, vključno z mostom. Do sprejetja proračuna se bo še to uskladilo, da bo investicij še več, kot jih je predvidenih. Pove, da se danes sprejema samo sklep, ali je predlog proračuna pripravljen za javno obravnavo, v skladu z določili Poslovnika Občinskega sveta Občine Prevalje. Pove, da bo javna razprava potekala do petka, 06.01.2023 ter da se je mogoče s predlogom proračuna seznaniti v prostorih občine. V času javne razprave obravnavajo predlog proračuna delovna telesa občinskega sveta, sveti ožjih delov občine in zainteresirana javnost, medtem ko vse predloge sprejema tajništvo občine. Obvesti, da bodo seje delovnih teles predvidoma od 03.01.2023 - 06.01.2023, sledi priprava predloga proračuna od 09.01.2023 – 18.01.2023, druga obravnava predloga proračuna 26.01.2023 na naslednji seji občinskega sveta.

Župan občinske svetnike obvesti, da je sprejel sklep o začasnem financiranju občine Prevalje v obdobju januar – marec 2023.

Župan poda v razpravo točko.

V razpravi so sodelovali: Zdravko Fajmut, Bogdan Pupavac, Urban Šumah.

Po razpravi poda župan predlog sklepa na glasovanje.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 2/2:**

**Občinski svet Občine Prevalje sprejme sklep, da se o Predlogu proračuna Občine Prevalje za leto 2023 opravi javna razprava.**

***K tč. 5***

**PREDLOGI KOMISIJE ZA MANDATNA VPRAŠANJA, VOLITVE IN IMENOVANJA**

**a. Imenovanje članov Nadzornega odbora Občine Prevalje.**

Uvodno obrazložitev poda Rafael Škufca, predsednik Komisije za mandatna vprašanja, volitve in imenovanja, ki pove, da je Komisija za mandatna vprašanja, volitve in imenovanja je na 2. redni seji dne, 14.12.2022, obravnavala predloge kandidatov za člane Nadzornega odbora Občine Prevalje in predlaga Občinskemu svetu Občine Prevalje, da sprejme naslednji

**PREDLOG SKLEPA:**

Občinski svet Občine Prevalje imenuje za člane

**NADZORNEGA ODBORA OBČINE PREVALJE:**

1. **Jure PENEC,** predsednik Lista za ljudi

2. **Konrad DIHPOL,** član SDS - Slovenska demokratska stranka

3. **Tonja KOS,** članica Gibanje svoboda

4. **Andreja ZMAGAJ,** članica Združeni, neodvisna lista za Prevalje

5. **Andreja NOVAK,** članica Skupaj za Prevalje.

Župan vpraša vse prisotne člane občinskega sveta, ali ima kdo še kakšen drugi predlog. Drugi predlog ni bil podan.

Župan poda točko v razpravo.

V razpravi je sodeloval Ožbej Pori, ki obrazloži svoj glas, da bo glasoval proti, saj ga je zmotilo, da nadzoruje organ sam sebe. V razmislek pove, da bi bilo to potrebno spremeniti iz vidika demokratične ureditve, saj ima manjšina oz. opozicija vedno predsedniško vlogo in večino članov.

V času glasovanja je bilo v dvorani 17 svetnikov. Glasovalo je 17 svetnikov.

S 16 glasovi za in 1 proti je bil sprejet

**SKLEP 2/3:**

**Občinski svet Občine Prevalje imenuje za člane**

**NADZORNEGA ODBORA OBČINE PREVALJE:**

**1. Jure PENEC, predsednik Lista za ljudi**

**2. Konrad DIHPOL, član SDS - Slovenska demokratska stranka**

**3. Tonja KOS, članica Gibanje svoboda**

**4. Andreja ZMAGAJ, članica Združeni, neodvisna lista za Prevalje**

**5. Andreja NOVAK, članica Skupaj za Prevalje.**

* 1. **Imenovanje članov delovnih teles Občinskega sveta Občine Prevalje.**

Uvodno obrazložitev poda Rafael Škufca, predsednik Komisije za mandatna vprašanja, volitve in imenovanja, ki pove, da je Komisija za mandatna vprašanja, volitve in imenovanja na 2. redni seji dne, 14.12.2022, obravnavala predloge kandidatov za člane delovnih teles občinskega sveta in Občinskemu svetu Občine Prevalje, da sprejme naslednji

**PREDLOG SKLEPA:**

Občinski svet Občine Prevalje imenuje za člane

**KOMISIJE ZA STATUT IN PRAVNA VPRAŠANJA:**

1. **Ivan BACKOVIĆ**, predsednik Gibanje svoboda

2. **Bernard PAČNIK**, član Lista za ljudi

3. **Tatjana LADINEK** članica SDS - Slovenska demokratska stranka

4. **Urban ŠUMAH,** član Nestrankarska lista upokojencev za dostojno življenje vseh

5. **Liza KOŽAR**, članica Združeni, neodvisna lista za Prevalje.

Občinski svet Občine Prevalje imenuje za člane

**ODBORA ZA KOMUNALNE ZADEVE IN VARSTVO OKOLJA:**

1. **Matej PEČNIK**, predsednik SDS - Slovenska demokratska stranka

2. **Urban ŠUMAH**, član Nestrankarska lista upokojencev za dostojno življenje vseh

3. **Damijan NAVERŠNIK,** član Lista za ljudi

4. **Zdravko FAJMUT**, član Gibanje svoboda

5. **Marijan GLINIK**, član SDS - Slovenska demokratska stranka

6. **Štefan PERŠAK**, član Združeni, neodvisna lista za Prevalje

7. **Bogdan PUPAVAC,** član Skupaj za Prevalje.

Občinski svet Občine Prevalje imenuje za člane

**ODBORA ZA PRORAČUN IN FINANCE:**

1. **Zdravko FAJMUT,** predsednikGibanje svoboda

2. **mag.** **Martina RIBIČ,** članica Lista za ljudi

3. **Tatjana LADINEK,** članica SDS - Slovenska demokratska stranka

4. **Maks PUČELJ,** član Nestrankarska lista upokojencev za

 dostojno življenje vseh

5. **Liza KOŽAR,** članica Združeni, neodvisna lista za Prevalje

6. **Bogdan PUPAVAC,** član Skupaj za Prevalje

7. **Štefan PERŠAK,** član Združeni, neodvisna lista za Prevalje.

Občinski svet Občine Prevalje imenuje za člane

**ODBORA ZA DRUŽBENE DEJAVNOSTI:**

1. **mag.** **Martina RIBIČ,** predsednicaLista za ljudi

2. **David KAVTIČNIK,** član Lista za ljudi

3. **Anja OSOJNIK STOPAR,** članica SDS - Slovenska demokratska stranka

4. **Tanja KLEMENC SEKUTI,** članica Gibanje svoboda

5. **Rafael ŠKUFCA,** član Lista za ljudi

6. **Aleksander RISTIČ,** član SD – Socialni demokrati

7. **Boštjan GORENŠEK,** član Združeni, neodvisna lista za Prevalje.

Občinski svet Občine Prevalje imenuje za člane

**ODBORA ZA GOSPODARSKE DEJAVNOSTI:**

1. **Ožbej PORI,** predsednik N.Si - Nova Slovenija - Krščanski demokrati

2. **Mihaela RIEGL ŠTELCER,** članica Lista za ljudi

3. **David KAVTIČNIK,** član Lista za ljudi

4. **Marija ŠUŠEL,** članica Lista za ljudi

5. **Jernej NEŽMAH,** član SDS - Slovenska demokratska stranka

6. **Boštjan GORENŠEK,** član Združeni, neodvisna lista za Prevalje

7. **Aleksander RISTIČ,** član SD – Socialni demokrati.

Občinski svet Občine Prevalje imenuje za člane

**SVET ZA INVALIDE:**

1. **Rafael ŠKUFCA,** predsednik Lista za ljudi

2. **Filip VOLER,** član Lista za ljudi

3. **Terezija VIVOD,** članica N.Si - Nova Slovenija - Krščanski demokrati

4. **Marija KLANČNIK,** članica Gibanje svoboda

5. **Maks PUČELJ,** član Nestrankarska lista upokojencev za

 dostojno življenje vseh

6. **Štefan PERŠAK,** član Združeni, neodvisna lista za Prevalje

7. **Terezija ČERNJAK,** članica Skupaj za Prevalje.

Župan vpraša vse prisotne člane občinskega sveta, ali ima kdo še kakšen drugi predlog. Drugi predlog ni bil podan.

Župan poda točko v razpravo. V razpravi so sodelovali: Bogdan Pupavac, Zdravko Fajmut, Aleksander Ristič, Boštjan Gorenšek, Bernard Pačnik, Rafael Škufca, Matej Pečnik, Zdravko Fajmut in Ožbej Pori.

Bogdan Pupavac obrazloži svoj glas in pove, da tega sklepa ne bo podprl, ker lista Skupaj za Prevalje glede na število prejetih glasov na volitvah, novembra 2022, ni dobila določenega števila mest v odborih in da tega, koliko mest njegovi stranki »pripada«, ne bo matematično dokazoval.

Aleksander Ristič obrazloži svoj glas in pove, da naj se javno pove, ali koalicija obstaja. Če koalicije ni, potem je ta razdelitev nedemokratična, če pa koalicija je, potem bo pa potrdil ta sklep.

Župan odgovori, da koalicijske pogodbe ni videl in da občinski svet vedno odloča z veliko večino.

Boštjan Gorenšek obrazloži svoj glas in pove, da bo glasoval prosti, ker lista Združeni ni dobila toliko sedežev, kot bi jih morala glede na izid volitev in tudi niso dobili enega predsedniškega mesta, kljub temu da so bila stranka, ki je bila na tretjem mestu po prejemu največjega števila glasov. Opozori, da je stranka, ki je dobila 300 glasov manj, kot lista Združeni, pridobila dve predsedniški mesti za predsednika odbora, medtem ko lista Združeni, nobenega.

Ožbej Pori obrazloži svoj glas in pove, da ne bo glasoval, ker imajo nekatere občine že vnaprej dogovorjeno, da si mesta v posameznih odborih in delovnih telesih delijo na osnovi doseženih mandatov v občinskem svetu. To se mu zdi edino pravilno. Predlaga, da občinska uprava pregleda dobre prakse ostalih občin in se za prihodnje volitve dogovori drugačen način razdelitve, saj moramo delovati vsi za dobro občine in občanov. Meni, da manjšine morajo imeti možnost nadzorovanja dela občinske uprave, kot je izpostavil že pri glasovanju o imenovanju nadzornega odbora občine.

V času glasovanja je bilo v dvorani 17 svetnikov. Glasovalo je 16 svetnikov.

S 11 glasovi za in 5 proti je bil sprejet

**SKLEP 2/4:**

**Občinski svet Občine Prevalje imenuje za člane**

**KOMISIJE ZA STATUT IN PRAVNA VPRAŠANJA:**

**1. Ivan BACKOVIĆ, predsednik Gibanje svoboda**

**2. Bernard PAČNIK, član Lista za ljudi**

**3. Tatjana LADINEK članica SDS - Slovenska demokratska stranka**

**4. Urban ŠUMAH, član Nestrankarska lista upokojencev za dostojno življenje vseh**

**5. Liza KOŽAR, članica Združeni, neodvisna lista za Prevalje.**

**Občinski svet Občine Prevalje imenuje za člane**

**ODBORA ZA KOMUNALNE ZADEVE IN VARSTVO OKOLJA:**

**1. Matej PEČNIK, predsednik SDS - Slovenska demokratska stranka**

**2. Urban ŠUMAH, član Nestrankarska lista upokojencev za dostojno življenje vseh**

**3. Damijan NAVERŠNIK, član Lista za ljudi**

**4. Zdravko FAJMUT, član Gibanje svoboda**

**5. Marijan GLINIK, član SDS - Slovenska demokratska stranka**

**6. Štefan PERŠAK, član** **Združeni, neodvisna lista za Prevalje**

**7. Bogdan PUPAVAC, član Skupaj za Prevalje.**

**Občinski svet Občine Prevalje imenuje za člane**

**ODBORA ZA PRORAČUN IN FINANCE:**

**1. Zdravko FAJMUT, predsednik Gibanje svoboda**

**2. mag. Martina RIBIČ, članica Lista za ljudi**

**3. Tatjana LADINEK, članica SDS - Slovenska demokratska stranka**

**4. Maks PUČELJ, član Nestrankarska lista upokojencev za dostojno življenje vseh**

**5. Liza KOŽAR, članica Združeni, neodvisna lista za Prevalje**

**6. Bogdan PUPAVAC, član Skupaj za Prevalje**

**7. Štefan PERŠAK, član Združeni, neodvisna lista za Prevalje.**

**Občinski svet Občine Prevalje imenuje za člane**

**ODBORA ZA DRUŽBENE DEJAVNOSTI:**

**1. mag. Martina RIBIČ, predsednica Lista za ljudi**

**2. David KAVTIČNIK, član Lista za ljudi**

**3. Anja OSOJNIK STOPAR, članica SDS - Slovenska demokratska stranka**

**4. Tanja KLEMENC SEKUTI, članica Gibanje svoboda**

**5. Rafael ŠKUFCA, član Lista za ljudi**

**6. Aleksander RISTIČ, član SD – Socialni demokrati**

**7. Boštjan GORENŠEK, član Združeni, neodvisna lista za Prevalje.**

**Občinski svet Občine Prevalje imenuje za člane**

**ODBORA ZA GOSPODARSKE DEJAVNOSTI:**

**1. Ožbej PORI, predsednik N.Si - Nova Slovenija - Krščanski demokrati**

**2. Mihaela RIEGL ŠTELCER, članica Lista za ljudi**

**3. David KAVTIČNIK, član Lista za ljudi**

**4. Marija ŠUŠEL, članica Lista za ljudi**

**5. Jernej NEŽMAH, član SDS - Slovenska demokratska stranka**

**6. Boštjan GORENŠEK, član Združeni, neodvisna lista za Prevalje**

**7. Aleksander RISTIČ, član SD – Socialni demokrati.**

**Občinski svet Občine Prevalje imenuje za člane**

**SVET ZA INVALIDE:**

**1. Rafael ŠKUFCA, predsednik Lista za ljudi**

**2. Filip VOLER, član Lista za ljudi**

**3. Terezija VIVOD, članica N.Si - Nova Slovenija - Krščanski demokrati**

**4. Marija KLANČNIK, članica Gibanje svoboda**

**5. Maks PUČELJ, član Nestrankarska lista upokojencev za**

 **dostojno življenje vseh**

**6. Štefan PERŠAK, član Združeni, neodvisna lista za Prevalje**

**7. Terezija ČERNJAK, članica Skupaj za Prevalje.**

**c. Imenovanje članov Sveta za preventivo in vzgojo v cestnem prometu**

Uvodno obrazložitev poda Rafael Škufca, predsednik Komisije za mandatna vprašanja, volitve in imenovanja, ki pove, da je v skladu z Odlokom o ustanovitvi sveta za preventivo in vzgojo v cestnem prometu Občinski svet občine Prevalje ustanovil Svet za preventivo in vzgojo v cestnem prometu. Zaradi lokalnih volitev, ki so bile 20.11.2022, so mandati dosedanjim članom Sveta za preventivo in vzgojo v cestnem prometu s potrditvijo novih mandatov članov Občinskega sveta Občine Prevalje prenehali. Svet za preventivo in vzgojo v cestnem prometu (v nadaljevanju: svet) šteje pet članov, ki jih imenuje Občinski svet Občine Prevalje na predlog organa, zavoda oziroma podjetja, ki sestavljajo svet. Svet sestavljajo predstavniki zainteresiranih organov, zavodov in podjetij ter strokovnjaki s področja cestnega prometa in sicer:

* en predstavnik Osnovne šole Franja Goloba Prevalje;
* en predstavnik Policijske postaje Ravne na Koroškem;
* en predstavnik Komunalnega podjetja LOG Ravne na Koroškem;
* dva predstavnika Občine Prevalje.

Komisija za mandatna vprašanja, volitve in imenovanja je na 2. redni seji dne, 14.12.2022, obravnavala predloge za imenovanje predstavnikov Občine Prevalje, Osnovne šole Franja Globa Prevalje, Policijske postaje Ravne na Koroškem in Javnega komunalnega podjetja LOG d.o.o. v Svet za preventivo in vzgojo v cestnem prometu in občinskemu svetu predlaga, da sprejme naslednji

SKLEP

Občinski svet Občine Prevalje imenuje Svet za preventivo in vzgojo v cestnem prometu v naslednji sestavi:

1. Alojz GRADIŠNIK, predstavnik Občine Prevalje,

2. Bojan PRAPER, predstavnik Občine Prevalje,

3. Emil PETEK, predstavnik Osnovne šole Franja Goloba Prevalje,

4. Zoran KRALJ, predstavnik Policijske postaje Ravne na Koroškem,

5. Marjetica TASIČ BUKOVEC, predstavnica Javnega komunalnega podjetja

 LOG d.o.o.

Mandatna doba članov sveta traja do izteka mandatne dobe občinskega sveta, ki je odločil o imenovanju.

Naloge ni pristojnosti Sveta so določene z Odlokom o ustanovitvi Sveta za preventivo in vzgojo v cestnem prometu (Ur.l.RS, št. 67/99).

Župan poda točko v razpravo. Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 2/5:**

**Občinski svet Občine Prevalje imenuje Svet za preventivo in vzgojo v cestnem prometu v naslednji sestavi:**

**1. Alojz GRADIŠNIK, predstavnik Občine Prevalje,**

**2. Bojan PRAPER, predstavnik Občine Prevalje,**

**3. Emil PETEK, predstavnik Osnovne šole Franja Goloba Prevalje,**

**4. Zoran KRALJ, predstavnik Policijske postaje Ravne na Koroškem,**

**5. Marjetica TASIČ BUKOVEC, predstavnica Javnega komunalnega podjetja LOG d.o.o.**

**Mandatna doba članov sveta traja do izteka mandatne dobe občinskega sveta, ki je odločil o imenovanju.**

**Naloge ni pristojnosti Sveta so določene z Odlokom o ustanovitvi Sveta za preventivo in vzgojo v cestnem prometu (Ur.l.RS, št. 67/99).**

**d. Imenovanje članov predstavnika lokalne skupnosti v Svetu Doma starejših Na Fari**

Dne 27.12.2022 poteče mandat predstavniku Občine Prevalje v Svetu Doma starejših Na Fari. Komisija za mandatna vprašanja, volitve in imenovanja je izvedla kandidacijski postopek za imenovanje novega predstavnika Občine Prevalje Svetu Doma starejših Na Fari za mandatno dobo štirih let in občinskemu svetu predlaga, da sprejme naslednji

SKLEP:

Občinski svet Občine Prevalje imenuje Aleksandro Vesnicer, stanujočo Prisoje 40, 2391 Prevalje, za predstavnika Občine Prevalje v Svetu Doma starejših Na Fari za mandatno dobo štirih let.

Župan poda točko v razpravo. Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 2/6:**

**Občinski svet Občine Prevalje imenuje Aleksandro Vesnicer, stanujočo Prisoje 40, 2391 Prevalje, za predstavnika Občine Prevalje v Svetu Doma starejših Na Fari za mandatno dobo štirih let.**

***K tč. 6***

**POBUDE IN VPRAŠANJA**

Bogdan Pupavac poda pobudo, da se uredi del pešpoti med Petrolom in naslovom Breznica 33 ter Breznica 33a, kjer je izkop že narejen in da se pot uredi tako, da se zasuje s peskom in naredi pešpot, da ne bodo stanovalci potrebovali hoditi na samem cestišču.

Župan pove, da je bil predlog že podan in da s strani izvajalcev občina odgovora še ni prejela, da je pa to v času gradnje še možno.

Aleksander Ristič opozori, da na Stražišču dve luči, ki sta vezani na sonce, ne gorita. Pove, da je glede tega že obvestil pristojno komunalno podjetje, ki je opravilo menjave, ampak luči še vedno ne gorita.

Štefan Peršak poda pobudo, da se v okolici bencinske črpalke na Prevaljah, na levi strani ko se pripelješ iz smeri Poljana proti Prevaljah, uredijo vrtički in postavljeno nesnaga, saj je izgled, ko se vstopi v občino izredno klavrn.

Boštjan Gorenšek prosi, da se do naslednje seje pripravi okvirna časovnica glede izgradnje plezalnega centra in Parka jezero, saj izgradnjo le-teh občani že z veseljem pričakujejo.

Župan pojasni, da more bit izgradnja gotova do konec avgusta 2023 in da bo občina pripravila terminski načrt.

Tatjana Ladinek prosi za posredovanje odgovorov glede vlog, ki so jih kmetje posredovali na občino zaradi suše. Zanima jo, ali se že rešujejo, če je komisija že zasedala in kdaj lahko pričakujejo kakšne povratne informacije.

Tajnik Danilo Vute pove, da so bile vloge zbrane in skladno z navodili posredovane naprej na pristojno ministrstvo, ki bo vlagatelje tudi samo obvestilo neposredno brez vmešavanja občine.

Bernard Pačnik pove, da glede na to, da bo v kratkem sprejet nov OPN, meni, da je potrebno občane seznaniti s tem in jim dati možnost, da se vključijo v postopek priprave OPN-ja in jim pojasniti postopek, kako podati predlog za spremembo OPN-ja. Zanima ga tudi, koliko časa je še za podajo vlog za spremembo OPN-ja.

Župan pove, da je bil javni poziv za podajo predlogov že podan v lanskem letu. Nadaljuje, da če ima še kdo kakšen predlog, naj ga poda, saj še ni nič zamujeno. Predvideva se, da bo OPN zaključen v dobrih dveh letih, saj smo vezani tudi na Ministrstvo za kmetijsko in Ministrstvo za okolje in prostor. Pove, da bo občina naredila vse, kar bo v njihovi moči. Sam pojasni postopek glede spreminjanja statusa zemljišč in izravnalne bilance zazidljivih in kmetijskih zemljišč.

Zanima ga tudi, kako je s cesto skozi Prevalje, saj opaža, da skozi center Prevalje, je cesta kar napredovala, medtem, ko se pri Petrolu, delo nikamor ne premakne. Kakšni so načrti del na cesti, ali bodo čez zimo počakali z deli.

Župan pojasni, da je do 10. januarja predvideno, da se dela ne opravljajo. Pove, da bodo naprej dela normalno tekla, ampak da izvajalec ne bo odpiral kakšnih daljših razmerij, da v kolikor pride do poslabšanja vremena, da se lahko sprosti promet. Zahteva občine je bila, da je promet dvosmeren in brez semaforjev, razen kjer je izjemoma nujno potrebno. Pri Petrolu pove, da je problem večji, saj na nepremičninah poteka daljinski vodovod in plin ter temperature niso ugodne za spajanje in priklapljanje iz obstoječega na nov vodovod in plin. Ko bodo temperature ustrezne, se bo s postopki ponovno pričelo.

David Kavtičnik pove, da sedaj, ko je cesta skozi center Prevalj po večini končana, predlaga, da se cesta Ob Meži ponovno spremeni v enosmerni promet.

Župan pove, da se v tej smeri že izvajajo aktivnosti, da se bo cesta Ob Meži ponovno vzpostavila le za dostop peščev, kolesarjev in dostop do hiš/stanovanjskih objektov.

David Kavtičnik doda, da je pločnik ob glavni cesti nevaren in je potrebno ob morebitni zmrzali biti posebej previden.

Pove še, da leži na Holmcu zraven restavracije Etno, kup odpadkov. Prosi, da se pristojne službe obrnejo na podjetje Kocerod in uredijo odvoz odpadkov.

Ivan Backović pove, da je bilo na izredni seji v mesecu septembru povedano, da bodo do 31.12.2022 dela končana in ga zanima, ali je bil s strani izvajalca posredovan dopis/obvestilo, zakaj temu ni tako, da bi se o tem seznanilo tudi občane. Ali so izvajalci sporočili časovni okvir glede nadaljevanja del. Poda še vprašanje glede OPN-ja. Pove, da ima občina Prevalje zelo malo možnosti gradnje in da je potrebno gledati dolgoročno, kje bi bilo možno izgraditi novo naselje.

Župan pove, da okvirni terminski plan za dokončanje del še ni usklajen z Direkcijo RS za ceste. Predvideva se, da bo zadeva zaključena v spomladanskih mesecih.

Boštjan Gorenšek pove, da glede na to, da občina nima zobozdravnika koncesionarja in posledično veliko ljudi nima zobozdravnika, ga zanima, kako daleč je občina z razpisom in kdaj približno se bo to uredilo.

Župan pojasni, da je razpis že objavljen in da je razpis odprt do 20. januarja.

Martina Ribič se zahvali za protihrupno ograjo na Spodnjem Kraju.

David Kavtičnik pove, da je v nedeljo bila božična tržnica na stadionu ter se zahvali občini za pomoč pri organiziranju daril za otroke. Pove, da kar je ostalo daril, so bila podeljena vrtcu Krojaček Hlaček.

***K tč. 7***

**RAZNO**

Župan obvesti vse prisotne in gledalce, da je z današnjim dnem podpisal sklep o imenovanju dveh podžupanov, in sicer Staša Lodranta za področje družbenih dejavnosti in Andreja Stermeca za področje komunalno cestne infrastrukture.

Povabi vse na koncert otroških pevskih zborov, jutri v petek, 23.12., ob 10. uri dopoldne pri OŠ Franja Goloba na Prevaljah in nato v ponedeljek na koncert Mohorjanov z gosti.

Zahvali se za prihode občanov na prireditve, ki so bile organizirane v prazničnem decembru.

Vsem svetnikom in svetnicam, občanom in občankam zaželi vesel božič in srečno novo leto, naj bodo praznični dnevi polni topline, prijaznih in iskrenih besed in objemov naših najdražjih. V novem letu pa čim več lepih trenutkov, zdravja, sreče in uspehov ter pozitivne energije. Naj bo Srečno novo leto.

Seja je bila zaključena ob 18.00.

Zapisala: Župan

Urška ŠPANINGER EKART dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep k tč. 4 – Sklep izvršen na seji.

Sklep k tč. 5 – Sklep izvršen na seji.